Subject: uus bussipeatus Loo Teele riigitee nr 11110
From: "Art Kuum" <[email-masked]>
To: <[email-masked]>
Date: Wed, 28 Jan 2026 13:46:08 +0200

Lugupeetud Transpordiamet

Loo alevik on viimastel aastatel tuntavalt kasvanud ja laienenud. Võib
öelda, et tekkinud on uus elamurajoon Loo aleviku põhjaserva Lepa ja
Kastani tee piirkonda, kuhu on ehitatud 7 uut kortermaja ja planeeritud
https://evald.ee/joelahtmevald/#/planeeringud/id/14899 veel kolme
kortermaja ehitus. Samas piirkonnas, kuid teisel pool Loo teed valmisid
2025 aastal kaks uut ridaelamut. Seega võime kokku rääkida ligikaudu
tuhandest uuest elanikust, kelle teekond täna lähima bussipeatuseni on ca
1,3 kilomeetrit. Arvestades, et teele jääb mitu ohtlikku teeületust ja, et
inimesed on püüdnud oma jalavaeva vähendada ning asunud ületama teed
selleks mitte ette nähtud kohtades, on olukord muutunud ohtlikuks ning
vajab kiiret lahendust. Samas elamurajoonis, Lepa teel on valmimas ka
Selver-i kauplus.

Jõelähtme Vallavalitsus on seisukohal, et Lepa-/ Kastani tee elamurajoon
vajab kindlasti oma bussipeatust, kuna:

*	Piirkonnas elab ligikaudu 1000 inimest
*	Lähima peatuseni on ligikaudu 1,3km
*	Piirkonnas avatakse uus kauplus, mistõttu on kõrgendatud avalik
huvi pääseda sinna ühistranspordiga.
*	Vallavalitsusele on tulnud piirkonna elanikelt mitmeid pöördumisi
seoses bussipeatuse puudumisega Kastani ja Lepa tee elamurajooni
läheduses.

Võimalikuks lahenduseks võiks olla:

1.	uue bussipeatuse rajamine Loo tee äärde Kastani ja Lepa tee
piirkonda või
2.	Loo tee peatuse nihutamine ligikaudu 500 meetrit Loo aleviku
suunas.

Mõistlikuks asukohaks uuele peatusele oleks meie arvates Loo tee (riigitee
nr 11110) ja Pirita tee ristmiku piirkond. Vt juuresolevat skeemi.

Sellisel juhul oleks mõistlik rajada ka teeületuskoht samasse piirkonda.

Uus peatus jääks siis ligikaudu 860m kaugusele Loo keskuses olevast
bussipeatusest ja ligikaudu 600m kaugusele Loo tee Peterburi maantee
poolses olevast Loo tee peatusest.

Kui Transpordiamet peab vahemaad Loo tee peatusega liiga väikeseks, siis
tuleks meie hinnangul Loo tee peatus likvideerida või nihutada ca 500
meetrit Loo suunas so. Pirita tee ristmiku piirkonda, siis võiks uus
peatus teenindada nii Kastani-/ Lepa tee elanikke, kui ka neid, kes
kasutavad täna Loo tee peatust.

Loo tee peatus ei ole täna väga tihedas kasutuses, kuna ligikaudu 150
meetri kaugusel Loovälja tee ääres on Loovälja tee peatus. Mõlemat peatust
kasutatakse bussiühenduseks Tallinnaga, kuid Loovälja tee peatusest on
sõiduplaan ligikaudu kaks korda tihedam. Kuigi mõlemas peatuses peatuvad
erinevad bussid on nende marsruut Tallinna suunal sama, mistõttu võib
öelda, et need peatused on osaliselt teineteist dubleerivad.

Käesolevaga palume ligikaudu 1000 Lepa ja Kastani tee elaniku nimel leida
Transpordiametil lahendus, kuidas saaksid nimetatud piirkonna elanikud
kasutada mugavalt ja ohutult ühistransporti. Tänane olukord ei ole
aktsepteeritav.

Lugupidamisega

Art Kuum

Jõelähtme abivallavanem

[email-masked] <mailto:[email-masked]>  / +3725017127